google/wiki40b huggingface dataset:
Ξενώνας Γαλάνου

Περιγραφή

Το κτήριο είναι πανέμορφο, πολυτελές και συγχρόνως παραδοσιακό. Ο «Ξενώνας Γαλάνου», δεσπόζει σε ένα τοπίο απαράμιλλου φυσικού κάλλους, ευρισκόμενο στην άκρη του χωριού Βλάστη και σε υψόμετρο 1300 μ. Είναι κτισμένος σε Μακεδονική αρχιτεκτονική, σε ύφος κλασικό - ρομαντικό και είναι ένα κτίριο κόσμημα για την περιοχή.

Τοποθεσία

Ο ξενώνας ευρίσκεται στη Βλάστη, Κοζάνης, στις παρυφές του χωριού, στην κορυφή ενός λόφου. Το όλο οίκημα μετά του περιβάλλοντος χώρου, δεσπόζει της περιοχής.

Ιδιοκτησιακό καθεστώς

Ο ξενώνας είναι ιδιοκτησία ...[εν αναμονή απάντησης από τις αρμόδιες Αρχές]

Παροχές και Υπηρεσίες

Η διαμονή και η διατροφή είναι πολλών αστέρων, με πολύ καλή εξυπηρέτηση.
Tο εστιατόριο είναι παραδοσιακό και τα γεύματά του νόστιμα.
Το πρωινό είναι παραδοσιακό, με προϊόντα της περιοχής και της τοπικής κουζίνας: μαρμελάδες, σπανακόπιτες, κιχί, τυρόπιτες, γαλατόπιτες γλυκιές, αυγά με μπάτζιο,
Σε όλα τα δωμάτια υπάρχει μπάνιο είτε με μπανιέρα είτε με ντουζιέρα, θέρμανση, τζάκι, ψυγείο, τηλεόραση, τηλέφωνο, μπαλκόνι ή βεράντα.
Στον Ξενώνα Γαλάνου, υπάρχουν: μπαρ, café, χώρος στάθμευσης, κήπος, πλυντήριο ρούχων, σαλόνια, υπηρεσία δωματίων, υποδοχή (24 ώρες), χρηματοκιβώτιο, πρωινό στο δωμάτιο.
Τα κατοικίδια: επιτρέπονται κατόπιν συνεννόησης.
Ο Ξενώνας Γαλάνου, φροντίζει για την διοργάνωση διαφόρων εκδηλώσεων όπως λ.χ. γάμων, βαπτίσεων, ονομαστικών εορτών κτλ.

Στον πολιτισμό

Έκαστο έτος, στον «Ξενώνα Γαλάνου», διενεργούνται μουσικές εκδηλώσεις από διάφορα σχήματα.

Διάρκεια λειτουργίας

Λειτουργεί καθ' όλο το έτος.

Δυναμικότητα

Ο «Ξενώνας Γαλάνου», είναι χωρητικότητας 25 δωματίων (είκοσι ένα δίκλινα, ένα τρίκλινο, ένα τετράκλινο, ένα οικογενειακό δωμάτιο, μια πολυτελή σουίτα) και δυναμικότητας 55 περίπου κλινών.

Ενδεικτικές τιμές

Κατά την περίοδο των εορτών, η διανυκτέρευση σε δίκλινο δωμάτιο μετά πρωινού, χρεώνεται περίπου στα 90 €, ενώ κατά τις λοιπές περιόδους, η διανυκτέρευση τιμάται περίπου στα 65 - 75 €.

Γενική άποψη επί των κληροδοτημάτων του Χρ. Γαλάνου στη Βλάστη

Η συνολική εκτίμηση είναι πως τα έργα στη Βλάστη, είναι πενιχρά σε σχέση με τη δωρεά του ευεργέτη Χρ. Γαλάνου και που παραμένει εδώ και πάνω από μισό αιώνα, κατά το μεγαλύτερο της μέρος σχεδόν αναξιοποίητη.
Δυστυχώς, η όλη υπόθεση των δωρεών του Χριστόδουλου Γαλάνου, θυμίζει την πικρή διαπίστωση του Παύλου Ι.Ιωαννίδη, πρώην Κυβερνήτη της ΟΑ, στο βιβλίο του «Κι'αν δεν είσαι, θα γίνεις...» όπου αναφερόμενος στις ταλαιπωρίες που αντιμετώπισε σχετικά με τη δημιουργία του Ωνασείου Καρδιοχειρουργικού Κέντρου καθώς και στη ματαίωση της επέκτασής του, μεταξύ άλλων γράφει: «σε ορισμένες περιπτώσεις είναι ευκολότερο να κερδίσεις χρήματα παρά να τα διαθέσεις για κοινωφελή έργα και μάλιστα προς όφελος του ελληνικού λαού...».
Σεισμός στην Κρήτη (1810)

Ο σεισμός του 1810 στην Κρήτη σημειώθηκε στις 22:15, στις 16 Φεβρουαρίου. Προκάλεσε μεγάλη καταστροφή στο Ηράκλειο, ζημιές από τη Μάλτα μέχρι τη βόρεια Αίγυπτο και έγινε αισθητός από την κεντρική Ιταλία μέχρι Συρία. 2.000 θάνατοι αναφέρθηκαν από το Χάνδακα (Ηράκλειο).

Τεκτονική ανάλυση της περιοχής

Το Ελληνικό τόξο είναι τοξοειδές τεκτονικό χαρακτηριστικό που σχετίζεται με την υποβύθιση της Αφρικανικής Πλάκας κάτω από τη πλάκα του Αιγαίου. Είναι μία από τις πιο ενεργές σεισμικές ζώνες στη δυτική Ευρασία και έχει ιστορία στους μεγάλους σεισμούς, οι οποίοι έχουν προκαλέσει ζημιές και στην Αίγυπτο. Οι μεγάλοι σεισμοί με επίκεντρα κοντά στην Κρήτη και στο βόρειο τμήμα του νησιού ευθύνονται στην διαδικασία βύθισης της αφρικανικής πλάκας. Τέτοιες εκδηλώσεις ξεπερνούν συχνά τους 7 βαθμούς στην κλίμακα Μερκάλι, αλλά λόγω εστιακού βάθους προκαλούν σχετικά μικρή ζημιά σε σχέση με το μέγεθός τους, ενώ είναι πολύ αισθητοί.

Ζημιά

Ο σεισμός προκάλεσε σοβαρές ζημιές στο Ηράκλειο και βορειοανατολική Κρήτη. Ζημιές έχουν αναφερθεί επίσης από νησιά του νοτίου Αιγαίου, το Κάιρο, τη Ροζέτα, την Αλεξάνδρεια, τη βόρεια Αίγυπτο και τη Μάλτα. Αναφορές για κατάρρευση μέρους από το Ναό του Άμμωνα στην όαση Σίβα το 1811 έχουν αποδοθεί στον σεισμό του 1810 και όχι σε άλλο σεισμό.

Χαρακτηριστικά

Ο σεισμός έγινε έντονα αισθητός και καταγράφηκε σε πολλές περιοχές, όπως στην Κύπρο, την Τουρκία, τη Συρία, την κεντρική Ιταλία και σε διάφορα μέρη της Βόρειας Αφρικής. Ο κύριος σεισμός φέρεται να διήρκεσε δύο λεπτά στη Μάλτα.
Υπάρχουν αναφορές ότι ένα τσουνάμι με κύματα επηρέασε τα λιμάνια της Μάλτας και της Αλεξάνδρειας, αν και οι αναφορές προφανώς προέρχονται από γεγονός κυματανάπλασης.
Λουσιάνο ντε Σόουζα

Προφίλ

Ο Λουσιάνο έχει περάσει το μεγαλύτερο μέρος της καριέρας του αγωνιζόμενος σε ελληνικές ομάδες. Ήρθε στην Ελλάδα από τη Σάντος για την ομάδα της Ξάνθης στην οποία αγωνίστηκε από το 1995 έως το 1998 αφήνοντας πολύ καλές εντυπώσεις. Για ένα μικρό διάστημα το 1996 δόθηκε με τη μορφή δανεισμού στην Καστοριά, την οποία και βοήθησε να ανέβει στην Α' εθνική.
Το 1998 αποκτήθηκε από τον Ολυμπιακό στον οποίο αγωνίστηκε τρία χρόνια και κέρδισε 3 πρωταθλήματα (1999, 2000, 2001) και ένα κύπελλο (1999). Κορυφαία του στιγμή στον Ολυμπιακό ήταν ο αγώνας απέναντι στο Παναθηναϊκό στη Λεωφόρο στις 21 Μαρτίου 2001 όταν η εξαιρετική του απόδοση συνοδεύτηκε από ένα εντυπωσιακό γκολ που σημείωσε από εκτέλεση φάουλ ενθουσιάζοντας τους φιλάθλους.
Τη σεζόν 2001-2002 αγωνίστηκε στον ΠΑΟΚ και τα επόμενα δυο χρόνια στην Κύπρο για την ΑΕΛ Λεμεσού. Επέστρεψε στην Ελλάδα το 2004 για να αγωνιστεί άλλα δυο χρόνια για τη Skoda Ξάνθη. Το 2006 αποκτήθηκε από τον Πανιώνιο, το 2007 από τον Ατρόμητο και το 2008 από τον ΠΑΣ Γιάννινα. Το 2009 επέστρεψε στη Skoda Ξάνθη και το καλοκαίρι του 2010 αποκτήθηκε από την Παναχαϊκή,αποχώρησε όμως τον Ιανουάριο του 2011 από τους Πατρινούς για να συνεχίσει στην Α.Ε.Λ. Καλλονής.
Αγωνίστηκε σε περισσότερους από 300 επίσημους αγώνες, από τους οποίους 280 περίπου αγώνες πρωταθλημάτων Α΄ και Β΄ εθνικής κατηγορίας στην Ελλάδα και στην Κύπρο, και πέτυχε περισσότερα από 70 γκολ.
Ντομένικο Αλμπέρτι

Το μπάσο Αλμπέρτι

Κατά τη διάρκεια της ζωής του, ο Αλμπέρτι ήταν γνωστός ως εξαιρετικός τραγουδιστής, ενώ έπαιζε τσέμπαλο, συχνά, μόνο για να συνοδεύει τον εαυτό του. Ωστόσο συνέθεσε αρκετά έργα για τσέμπαλο, αν και εκτελούνται πολύ σπάνια. Θεωρείται ότι έγραψε περίπου 36 σονάτες όλες σε δύο μέρη, εκ των οποίων μόνον οι 14 έχουν διασωθεί.
Στις 8 σονάτες για τσέμπαλο, έργο 1 (έκδ. Λονδίνο, 1748), χρησιμοποιεί έναν χαρακτηριστικό τύπο συνοδείας (ακκομπανιαρίσματος) στην κάτω φωνή (μπάσο) για το αριστερό χέρι. Αποτελείται από τρίφωνες συγχορδίες οι οποίες εκτελούνται σε μορφή arpez (αναλυμένες σε τριάδες ή «σπασμένες» [broken] συγχορδίες). Η χαμηλότερη (τονική) βαθμίδα εκτελείται πάντοτε πρώτη, στη συνέχεια, ακολουθεί η υψηλότερη από τις τρείς (πέμπτη βαθμίδα), κατόπιν η μεσαία (τρίτη βαθμίδα) και, τέλος, πάλι η πέμπτη. Αυτό το μοτίβο επαναλαμβάνεται όσες φορές χρειαστεί και, κατόπιν, μεταφέρεται αυτούσιο στο arpez της επόμενης συγχορδίας (βλ. εικόνα). Παρ’ όλο που ο ίδιος ο Αλμπέρτι θεωρείται, γενικά, συνθέτης ήσσονος σημασίας, η συγκεκριμένη διαδοχή φθόγγων στο μπάσο, απετέλεσε πολύ σημαντικό στοιχείο σε μεγάλο μέρος της μουσικής για το πληκτρολόγιο, κατά την κλασική εποχή.
Μάρκος Μιλίνκοβιτς

Καριέρα

Ο Μιλίνκοβιτς υπέγραψε το πρώτο του επαγγελματικό συμβόλαιο με τη Σπορτίβο Μπαλέστερ το 1988, σε ηλικία 17 ετών. Στη Μπαλέστερ παρέμεινε για δύο χρόνια.
Τη διετία 1990-92 αγωνίστηκε στην Όμπρας Σανιτάριας, ομάδα επίσης της Αργεντινής.
Το 1992 ταξίδεψε στην Ιταλία για λογαριασμό της Τόμει Λιβόρνο, στην οποία παρέμεινε για δύο χρόνια.
Το 1995 επέστρεψε στη Λατινική Αμερική και συγκεκριμένα στη Βραζιλία, στην οποία παρέμεινε για τέσσερα χρόνια αγωνιζόμενος στις Κοκαμάρ Παρανά (1995-96), Τσαπεκοένσε (1996-97) και Ολύμπικους (1997-99).
Το 1999 επέστρεψε στην Ιταλία και αγωνίστηκε αρχικά στη Σίσλει Τρεβίζο (1999-00) κι έπειτα στην Ασίστελ Μιλάνο (2000-03).
Την περίοδο 2003-04 αγωνίστηκε στην Ουνισούλ Φλοριανόπολις, ομάδα της Βραζιλίας.
Το καλοκαίρι του 2004 επέστρεψε στην Ευρωπη και συγκεκριμένα στην Ελλάδα, καθώς μετεγγράφη στον Ολυμπιακό Πειραιώς. Με την ομάδα του Πειραιά κατέκτησε το Κύπελλο Κυπελλούχων Ευρώπης του 2005, ωστόσο έπειτα από ένα σοβαρό τραυματισμό αναγκάστηκε να αποχωρήσει από το σύλλογο.
Μετά από αποχή αρκετών μηνών, ο Μιλίνκοβιτς επέστρεψε στην ενεργό δράση και τη σεζόν 2006-07 αγωνίστηκε στη Σιμέντ Φλοριανόπολις, ομάδα της Βραζιλίας.
Τη διετία 2008-10 αγωνίστηκε στην Ουνιόν ντε Φορμόσα, ομάδα της Αργεντινής.
Τελευταίος σταθμός στην πολυετή καριέρα του Μιλίνκοβιτς ήταν Ουνίντος, ομάδα του Μπουένος Άιρες της Αργεντινής.

Διεθνείς συμμετοχές

Ο Μάρκος Αντόνιο Μιλίνκοβιτς έχει πραγματοποιήσει αρκετές συμμετοχές με την εθνική ομάδα πετοσφαίρισης της Αργεντινής.
Μεταξύ άλλων, έχει κατακτήσει το χρυσό μετάλλιο στους Παναμερικανικούς Αγώνες του 2007.
Γεώργιος Μακκάς

Βιογραφικά στοιχεία

Γεννήθηκε στην Χίο στις 26 Σεπτεμβρίου 1818. Σπούδασε ιατρική στο Μόναχο, τη Λειψία, το Παρίσι και τη Βιέννη. Επέστρεψε στην Ελλάδα και άσκησε το ιατρικό επάγγελμα αρχικά (1846-1848) στην Σύρο και μετά στην Αθήνα. Το 1849 διορίστηκε τακτικός καθηγητής της ειδικής νοσολογίας και κλινικής και έγινε διευθυντής ενός από τα τμήματά της. Διετέλεσε επίσης αρχίατρος του βασιλιά Γεωργίου του Α΄. Παραιτήθηκε το 1896 εξ' αιτίας βαριάς ασθένειας που αντιμετώπισε, και ορίστικε επίτιμος καθηγητής. Διετέλεσε πρύτανης του Πανεπιστημίου κατά το ακαδημαϊκό έτος 1873-1874, ενώ ο γιός του Νικόλαος Μακκάς καθώς και ο εγγονός του Γεώργιος Μακκάς κατέλαβαν και αυτοί έδρες ιατρικής στο Πανεπιστήμιο Αθηνών. Τιμήθηκε για το έργο του, με το παράσημο του ανώτερου ταξιάρχη. Απεβίωσε στην Αθήνα στις 6 Ιουνίου 1905.
Συνέγραψε κυρίως ιατρικά συγγράμματα.
Ματθίλδη της Σκωτίας

Πρώτα χρόνια

Όταν ήταν περίπου έξι ετών, η Έντιθ στάλθηκε με την αδελφή της Μαρία για να μορφωθεί σε ένα μοναστήρι στη νότια Αγγλία, όπου η θεία της Χριστίνη ήταν ηγουμένη. Η εκπαίδευσή της ξεπέρασε τις τυπικές θηλυκές επιδιώξεις. Αυτό δεν ήταν έκπληξη καθώς η μητέρα της αγαπούσε πολύ τα βιβλία. Οι κόρες της μάθαιναν αγγλικά, γαλλικά και λίγα λατινικά και μπορούσαν να διαβάσουν τον Άγιο Αυγουστίνο και τη Βίβλο.
Το 1093, όταν ήταν δεκατριών, ο πατέρας της και ο αδερφός της Εδουάρδος σκοτώθηκαν. Ακούγοντας το θάνατο του συζύγου και του γιου της, η βασίλισσα Μαργαρίτα, ήδη άρρωστη, πέθανε στις 16 Νοεμβρίου. Η Έντιθ ήταν πλέον ορφανή και ο αρραβωνιαστικός της την εγκατέλειψε για να παντρευτεί μια κόρη του Χάρολντ Γκόντγουϊσον. Ωστόσο, πέθανε πριν μπορέσουν να παντρευτούν.  Η Έντιθ έφυγε από το μοναστήρι το 1093.

Βασίλισσα της Αγγλίας

Μετά τον θάνατο του Γουλιέλμου Β΄ στο Νέο Δάσος, τον Αύγουστο του 1100, ο αδελφός του, Ερρίκος, έγινε βασιλιάς. Το επόμενο έργο του ήταν να παντρευτεί τη Ματθίλδη. Επειδή η Ματθίλδη είχε περάσει το μεγαλύτερο μέρος της ζωής της σε ένα μοναστήρι, υπήρξε κάποια διαμάχη για το αν ήταν καλόγρια και ως εκ τούτου θεωρήθηκε μη επιλέξιμη για γάμο. Ο Ερρίκος ζήτησε άδεια για το γάμο από τον Αρχιεπίσκοπο Anselm, ο οποίος επέστρεψε στην Αγγλία τον Σεπτέμβριο του 1100 μετά από μια μακρά εξορία. Εκφράζοντας την αδιαφορία του ότι δεν θέλει να αποφασίσει τόσο βαρύ θέμα, ο Anselm κάλεσε ένα συμβούλιο επισκόπων προκειμένου να καθορίσει την κανονική νομιμότητα του προτεινόμενου γάμου. Η Ματθίλδη κατέθεσε ότι δεν είχε ποτέ πάρει ιερούς όρκους, επιμένοντας ότι οι γονείς της είχαν στείλει την αδελφή της στην Αγγλία για εκπαιδευτικούς σκοπούς και η θεία της Χριστίνη την προστάτευε «από τη λαγνεία των Νορμανδών». Η Ματθίλδη υπέγραψε, με αποτέλεσμα να τη χτυπήσει η θεία της. Το συμβούλιο κατέληξε στο συμπέρασμα ότι η Ματθίλδη δεν ήταν μοναχή, δεν ήταν ποτέ και ότι οι γονείς της δεν είχαν την πρόθεση να γίνει μοναχή, δίνοντας την άδειά τους για το γάμο. Η Ματθίλδη και ο Ερρίκος φαίνεται να έχουν γνωρίσει ο ένας τον άλλον για κάποιο χρονικό διάστημα πριν από το γάμο τους - αναφέρεται ότι ο Ερρίκος "λάτρευε" τον χαρακτήρα της. Επιπλέον, ο χρονογράφος Γουλιέλμος του Μάλμεσμπερυ προτείνει ότι ο νέος βασιλιάς αγαπούσε τη γυναίκα του.  Αφού η Έντιθ και ο Ερρίκος παντρεύτηκαν στις 11 Νοεμβρίου του 1100 στο Αββαείο του Γουέστμινστερ από τον Αρχιεπίσκοπο Anselm του Καντέρμπουρυ, έλαβε το όνομα "Ματθίλδη". Η Ματθίλδη πέθανε στις 1 Μαΐου του 1118 στο παλάτι του Γουέστμινστερ και θάφτηκε στο Αβαείο του Γουέστμινστερ.
Φρειδερίκος Αύγουστος Γ΄ της Σαξονίας

Βιογραφία

Ήταν ο πρωτότοκος γιος του Γεωργίου της Σαξονίας και της Μαρίας-Άννας των Βέττιν-Σαξονίας-Κόμπουρκ & Γκότα, κόρης του Φερδινάνδου Β΄ της Πορτογαλίας.
Ολυμπιακό Γήπεδο Χειροσφαίρισης και Ταεκβοντό Φαλήρου

Ιστορικό

Η κατασκευή του γηπέδου ολοκληρώθηκε στις 20 Δεκεμβρίου 2003, αλλά εγκαινιάστηκε στις 12 Αυγούστου 2004, λίγο πριν από την έναρξη των Ολυμπιακών Αγώνων. Έχει φιλοξενήσει την διεθνή έκθεση τέχνης Art Athina. Τον Ιούνιο του 2010, στο γήπεδο έλαβαν χώρα τα 7α Μουσικά Βραβεία του MAD (MAD Video Music Awards), που διοργανώθηκαν από τον τηλεοπτικό σταθμό MAD, και παρουσιάστηκαν από τον Θέμη Γεωργαντά. Το συγκρότημα The Prodigy πραγματοποίησε επίσης μια συναυλία στο κατάμεστο γήπεδο. Ο Tiesto πραγματοποίησε συναυλία στο γήπεδο, κατά τη διάρκεια της παγκόσμιας περιοδείας του "Kaleidoscope". Στο γήπεδο πραγματοποιείται επίσης διαχρονικά η παράσταση Holiday on Ice καθώς και η Disney on Ice. Επίσης στο χώρο έχουν φιλοξενηθεί εκδηλώσεις πολιτικών κομμάτων.
Hibernate Framework

Ιστορικό

Το Hibernate είναι λογισμικό που αρχικά κατασκευάστηκε από προγραμματιστές ανά τον κόσμο με συντονιστή τον Gavin King. Αργότερα η εταιρεία JBoss inc. προσέλαβε τους κύριους προγραμματιστές και ανέπτυξε περαιτέρω το Hibernate σχετικά με τα στάνταρτ της πλατφόρμας J2EE. Σήμερα η τελευταία έκδοση του Hibernate είναι η 3.x και ενσωματώνει χαρακτηριστικά όπως interceptor/callback architecture, user defined filters και τα Annotations που παρουσιάστηκαν στη Java (JDK 5.0+).

Χρήση

Το Hibernate συγκαταλέγεται στην κατηγορία του λογισμικού ORM (object/relational mapping). Το λογισμικό ORM στοχεύει στη δημιουργία μιας διεπαφής (interface) μεταξύ των διαδεδομένων σχεσιακών βάσεων δεδομένων και του αντικειμενοστραφούς προγραμματισμού. Με απλά λόγια, προσφέρει τη χρησιμοποίηση μιας σχεσιακής βάσης δεδομένων ως να ήταν αντικειμενοστρεφής. Για να το επιτύχει αυτό δημιουργεί αντιστοιχίες μεταξύ των εννοιών του αντικειμενοστρεφούς προγραμματισμού (συσχετίσεις, κληρονομικότητα, πολυμορφισμός) - που δεν υπάρχουν σε μια σχεσιακή βάση δεδομένων - και των πινάκων και σχέσεων μεταξύ των πινάκων μιας σχεσιακής βάσης. Με αυτό τον τρόπο ο προγραμματιστής βλέπει τελικά μια αντικειμενοστρεφή βάση δεδομένων, παρ´όλο που στην ουσία χρησιμοποιεί μια σχεσιακή. Έτσι ο προγραμματιστής χρησιμοποιεί τα αντικείμενα της συγκεκριμένης εφαρμογής, τα τροποποιεί σχετικά με τη λογική της εφαρμογής που αναπτύσσει και τα αποθηκεύει (τροποποιεί, διαγράφει και αναζητά) στη βάση ως αντικείμενα, σκεπτόμενος δηλαδή με αντικειμενοστρεφείς έννοιες και όχι με βάση το σχήμα της σχεσιακής βάσης δεδομένων. Σε αυτό το σημείο είναι το Hibernate που, γνωρίζοντας την αντιστοιχία μεταξύ βάσης και λογικής της εφαρμογής, αναλαμβάνει να κατασκευάσει την κατάλληλη εντολή της SQL, η οποία και στέλνεται τελικά στη βάση δεδομένων. Έπειτα, τα αποτελέσματα που επιστρέφει η βάση, το Hibernate τα επιστρέφει στον προγραμματιστή ως αντικείμενα της εφαρμογής. Είναι δηλαδή ένα ενδιάμεσο επίπεδο μεταξύ της εφαρμογής και της βάσης δεδομένων.
Γεωγραφία του Αγίου Χριστοφόρου και Νέβις

Ο Άγιος Χριστόφορος και Νέβις (αγγλ. Saint Kitts and Nevis) είναι ένα πολύ μικρό νησιωτικό κράτος, που αποτελείται από δύο νησιά με συνολική έκταση 261 km². Το νησί Άγιος Χριστόφορος, που είναι το μεγαλύτερο από τα δύο, έχει έκταση 168 km² και βρίσκεται σε γεωγραφικές συντεταγμένες πλάτος 17,3° Β και μήκος 62,8° Δ. Το άλλο νησί, το Νέβις, έχει έκταση μόλις 93 km², και βρίσκεται σε γεωγραφικό πλάτος 17,1° Β και μήκος 62,35° Δ, χωριζόμενο από τον Άγιο Χριστόφορο με στενό πορθμό («The Narrows») πλάτους περίπου 3 χιλιομέτρων. Η θέση τους ως νησιών της Καραϊβικής είναι περίπου στο ένα τρίτο της αποστάσεως από το Πουέρτο Ρίκο στο Τρινιντάντ και Τομπάγκο. Πλησιέστερη ξηρά στο κρατίδιο Άγιος Χριστόφορος και Νέβις είναι το νησί Άγιος Ευστάθιος,
Εθνόσημο του Χονγκ Κονγκ

Το Έμβλημα του Χονγκ Κονγκ ή αλλιώς Τοπικό έμβλημα της Ειδικής Διοικητικής Επαρχίας Χονγκ Κονγκ της Λαϊκής Δημοκρατίας της Κίνας , είναι το έμβλημα που συμβολίζει το Χονγκ Κονγκ. Άρχισε να χρησιμοποιείται την 1η Ιουλίου 1997, έπειτα από την παράδοση του Χονγκ Κονγκ από το Ηνωμένο Βασίλειο στην Κίνα.
Το έμβλημα περιέχει τα ίδια σύμβολα με τη σημαία του Χονγκ Κονγκ, σε κυκλική μορφή. Ο εξωτερικός λευκός κύκλος φαίνεται με την επίσημη ονομασία του εδάφους γραμμένη σε λεζάντα με παραδοσιακή κινέζικη γραφή αλλά και σε σύντομη αγγλική, "Hong Kong".

Αποικιακά εθνόσημα

Από το 1843 ως το 1959 χρησιμοποιήθηκε έμβλημα στο Χονγκ Κονγκ.
Στο αποικιακό Χονγκ Κονγκ παραχωρήθηκε εθνόσημο για πρώτη φορά στις 21 Ιανουαρίου του 1959 και τέθηκε αμέσως σε ισχύ. Η χρήση του εθνοσήμου τερματίστηκε το 1997 και αντικαταστάθηκε από το έμβλημα που υπάρχει και σήμερα.
Σημαία της Ρηνανίας-Παλατινάτου

Περιγραφή

Τρία χρώματα είναι κυρίαρχα στη σημαία: αυτά είναι το κόκκινο, το χρυσό και το μαύρο και περιέχονται επίσης στο έμβλημα της Ρηνανίας-Παλατινάτου.
Ανθολογία

Ανθολογία είναι η συλλογή ιστοριών, θεατρικών έργων, ποιημάτων, ραδιοφωνικών προγραμμάτων, τηλεόρασης, κινηματογράφου, κόμικς, μυθιστορημάτων ή γενικά λογοτεχνικών έργων που επιλέγονται από τον συντάκτη για έκδοση σε έναν ενιαίο τόμο και έχουν συχνά μια συγκεκριμένη λογοτεχνική μορφή και ύφος. Η ονομασία «ανθολογία» προήλθε εννοιολογικά από το στεφάνι λουλουδιών και ήταν ο τίτλος της πρώτης σωζόμενης Ελληνικής ανθολογίας, του Στέφανο του Μελεάγρου του 1ου αιώνα π.Χ. Ο Μελέαγρος από τα Γάδαρα που ήταν ο συντάκτης της, παρομοίασε τη συλλογή αυτή των επιγραμμάτων και ποιημάτων ένα στεφάνι λουλουδιών, παρομοιάζοντας στο προοίμιο που έγραψε ο ίδιος, τον κάθε ποιητή ως ένα λουλούδι. Το έργο του μιμήθηκε λίγο αργότερα ο Φίλιππος ο Θεσσαλονικεύς με τον Στέφανό του και έγινε ο σπόρος για την μετέπειτα Ανθολογία του Κεφαλά του 9ου αιώνα από την οποία προέκυψαν η Παλατινή Ανθολογία τον 10ο αιώνα και η Ανθολογία του Πλανούδη του 13ου αιώνα, μέρη της αποκαλούμενης Ελληνικής Ανθολογίας. Αντίστοιχα με την Ελληνική Ανθολογία, (όνομα που άρχισε να χρησιμοποιείται τον 15ο αιώνα για την Ανθολογία του Πλανούδη), δημιουργήθηκε μετά τον 16ο αιώνα και η συλλογή λατινικών επιγραμμάτων που σήμερα αποκαλείται Λατινική Ανθολογία.
Η παλαιότερη σωζόμενη Ανθολογία είναι το Κινέζικο βιβλίο Σι Τζιν ή Βιβλίο των Τραγουδιών ή Βιβλίο των Ωδών, που περιέχει 305 ποιήματα, τραγούδια και ύμνους από τον 10ο μέχρι τον 2ο αιώνα π.Χ.
Στις ημέρες μας ο όρος ανθολογία χρησιμοποιείται ευρύτατα για συλλογές έργων και στην Ελλάδα αλλά και παγκοσμίως. Λίγα τυπικά παραδείγματα από έναν τεράστιο όγκο έργων που αποκαλούνται ανθολογίες είναι: η συλλογή The Beatles Anthology (περιλαμβάνει τηλεοπτική σειρά ντοκυμαντέρ, μουσικά άλμπουμ και βιβλίο), βιβλία με τίτλους όπως «Ανθολογία Γαλλικής Ποίησης», «Ρεμπέτικη Ανθολογία», μουσικά άλμπουμ όπως «Ανθολογία παιδικού τραγουδιού». Η χρήση της λέξης ανθολογίας είναι τόσο εκτεταμένη για συλλογές έργων που να υπάρχουν εκδόσεις - οδηγοί ανθολογιών.
549 Γιεσόντα

Φυσικά χαρακτηριστικά

Η μέση διάμετρος της Γιεσόντας εκτιμάται σε 18,8 χιλιόμετρα. O φασματικός τύπος της είναι μάλλον S (λιθώδης), ενώ το άλβεδό της είναι 0,197. Η Γιεσόντα περιστρέφεται γύρω από τον εαυτό της μία φορά κάθε 5 ώρες και 56 λεπτά.
Rock Giants

Τα τραγούδια της συλλογής

1. Perfect Strangers (Blackmore/Glover/Gillan) - 4:12

2. Under The Gun (Blackmore/Glover/Gillan) - 4:35

3. Knockin' at your Back Door (Blackmore/Glover/Gillan) - 3:59

4. A Gypsy's Kiss (Blackmore/Glover/Gillan) - 5:13

5. Not Responsible (Blackmore/Gillan/Glover/Lord/Paice) - 4:43

6. Black Night (Live) (Blackmore/Gillan/Glover/Lord/Paice) - 5:57

7. Smoke on the Water (Live) (Blackmore/Gillan/Glover/Lord/Paice) - 7:33

8. Hush (South) - 3:31

9. Bad Attitude (Blackmore/Gillan/Glover/Lord) - 4:40

10. Dead Or Alive (Blackmore/Glover/Gillan) - 4:40

11. Hard Lovin' Woman (Blackmore/Gillan/Glover) - 3:24

12. Call Of The Wild (Blackmore/Gillan/Glover/Lord) - 4:42
Κατερίν Ιμπάργκουεν

Βιογραφία

Γεννήθηκε στο Απαρταδό και μεγάλωσε με τη γιαγιά της, καθώς οι γονείς της είχαν χωρίσει λόγω της Κολομβιανής σύγκρουσης. Ο πατέρας της έφυγε στη Βενεζουέλα, ενώ η μητέρα της πήγε στο Τούρμπο της Κολομβίας. Αρχικά ξεκίνησε με το άθλημα της πετοσφαίρισης, και ο προπονητής της αναγνώρισε τα προσόντα της στον αθλητισμό και την έστειλε σε ανώτερη ομάδα. Μετά άρχισε να ασχολείται με τον στίβο.
Κατοικεί στο Πουέρτο Ρίκο.

Καριέρα

Το ατομικό της ρεκόρ στο άλμα εις ύψος είναι 1.93 μέτρα από το 2005, το οποίο είναι και εθνικό ρεκόρ. Συμμετείχε στους Ολυμπιακούς Αγώνες 2004 στο άλμα εις ύψος, πηδώντας 1.85 μέτρα στον προκριματικό γύρο. Κατέχει το ρεκόρ Νότιας Αμερικής στο άλμα εις τριπλούν, με επίδοση 15.31 μέτρα από το Μονακό το 2014. Αυτή η επίδοση είναι η πέμπτη καλύτερη επίδοση όλων των εποχών στο αγώνισμα.
Κέρδισε το χάλκινο μετάλλιο στο Παγκόσμιο Πρωτάθλημα Στίβου 2011, με άλμα στα 14.84 μέτρα. 
Με εθνικό ρεκόρ 6.63 μέτρων κατέκτησε το χάλκινο μετάλλιο στους Παναμερικανικούς Αγώνες 2011 στο άλμα εις μήκος, ενώ στο άλμα εις τριπλούν κέρδισε με μεγάλη διαφορά το χρυσό μετάλλιο στα 14.92 μέτρα.
Το 2012, με επίδοση 14.80 μέτρα, πήρε τη δεύτερη θέση και το ασημένιο μετάλλιο στους Ολυμπιακούς Αγώνες 2012 στο Λονδίνο.
Το 2013 αναδείχθηκε Παγκόσμια Πρωταθλήτρια στη Μόσχα, καθώς έκανε άλμα στα 14.85 μέτρα.
Το 2014 έκανε στο Diamond League του Μονακό νέο ατομικό ρεκόρ 15.31 μέτρων.
Υπερασπίστηκε τον τίτλο της που είχε κατακτήσει δύο χρόνια πριν στο Παγκόσμιο Πρωτάθλημα του Πεκίνου με 14.90 μέτρα.
Στους Ολυμπιακούς Αγώνες 2016 ήταν το μεγάλο φαβορί για το χρυσό μετάλλιο. Στον τελικό των αγώνων, η Ιμπάργκουεν ήταν η μόνη αθλήτρια που πήδηξε παραπάνω από 15 μέτρα (15.17), και έτσι πήρε το χρυσό μετάλλιο.
Στο Παγκόσμιο Πρωτάθλημα Στίβου 2017 νικήθηκε από τη Γιούλιμαρ Ρόχας για δύο εκατοστά, γι' αυτό πήρε το ασημένιο μετάλλιο.
Κάμπος Σίμου Αιτωλοακαρνανίας

Γεωγραφία - Ιστορία

Ο Κάμπος βρίσκεται ΒΔ της Ναυπάκτου σε απόσταση 36 χλμ., επάνω στην επαρχιακή οδό Θέρμου - Λουτρά Στάχτης - Σίμου και απέχει 29 χλμ. απο τον Σίμο. Στα νότια του χωριού είναι ο χείμαρρος Πόριαρης που ακολουθώντας δυτική κατεύθυνση καταλήγει στον Εύηνο ποταμό. Οι ντόπιοι αποκαλούν τον οικισμό Σιμόκαμπο και σημαντικότερο αξιοθέατό του είναι το πέτρινο γεφύρι στον Πόριαρη, κτισμένο περίπου το 1885, που έχει χαρακτηριστεί νεότερο μνημείο από το 2008. Το χωριό αναγνωρίστηκε ως οικισμός το 1940 και προσαρτήθηκε στην τότε κοινότητα Σίμου. Σύμφωνα με το σχέδιο “Καποδίστριας”, μέχρι το 2010, ανήκε στο Τοπικό Διαμέρισμα Σίμου, του πρώην Δήμου Πυλλήνης του Νομού Αιτωλίας και Ακαρνανίας
Στέφανος Γαβριηλόπουλος

Βιογραφία

Το 1318 απεβίωσε ο Ιωάννης Β΄ Δούκας της Θεσσαλίας χωρίς άρρενα απόγονο και ο Αυτοκράτορας της Κωνσταντινούπολης έσπευσε να καταλάβει το κενό εξουσίας στην περιοχή. Βυζαντινός στρατός υπό τον Ιωάννη Καντακουζηνό κατέλαβε τη βόρεια Θεσσαλία, με τους Καταλανούς του δουκάτου της Αθήνας να εισβάλλουν στην νότια Θεσσαλία. Η κεντρική Θεσσαλία έγινε πεδίο μάχης των τοπικών ηγεμόνων, που ανταγωνίζονταν ο ένας τον άλλο και καλούσαν τους δύο επικυριάρχους προς βοήθεια.
Ένας από αυτός που πρόστρεξαν στους Βυζαντινούς για υποστήριξη ήταν ο Γαβριηλόπουλος, που κατείχε πολλά κτήματα στη δυτική Θεσσαλία και στη νοτιοδυτική Μακεδονία· οι εκτάσεις του έφθαναν από τα Τρίκαλα ως την Καστοριά. Κάποια στιγμή μεταξύ των ετών 1318 και 1325 αναγνώρισε την κυριαρχία της Κωνσταντινούπολης και σε ανταμοιβή του δόθηκε ο τίτλος του σεβαστοκράτορος. Έτσι έγινε ο ουσιαστικός κυβερνήτης μεγάλου μέρους της Θεσσαλίας, διατηρώντας αρκετή αυτονομία. Οι ιδιοκτησίες του περιλάμβαναν τις πόλεις και τα  φρούρα Τρίκαλα, Φανάρι, Στάγοι (Καλαμπάκα), Δάμασις και Ελασσώνα.
Όμως μετά το 1332/33 που απεβίωσε ο Γαβριηλόπουλος, οι κληρονόμοι του διαφώνησαν μεταξύ τους, πράγμα που οδήγησε στην εισβολή του Ιωάννη Β΄ Ορσίνι δεσπότη της Ηπείρου, ενώ ο Ανδρόνικος Γ΄ Παλαιολόγος (1328-41) κινήθηκε και εγκαθίδρυσε άμεσο έλεγχο του βορείου και ανατολικού μέρους της Θεσσαλίας. Τρία έτη μετά απεβίωσε και ο Ορσίνι και όλη η Θεσσαλία περιήλθε στον έλεγχο της Κωνσταντινούπολης.
Μπερεκουά

Γεωγραφία

Η Μπερεκουά βρίσκεται νοτιοανατολικά της Δομινίκας και νοτιοδυτικά του Αγίου Πατρικίου. Βρίσκεται νοτιοδυτικά της Ντουμπούκ, νοτιοανατολικά της Μορν Πλατ Παΐς, νότια της Πισελίν και δυτικά του Κόλπόυ Γκραντ Μπέυ.